Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 515/13/2202	Galanta, 7.5.2014
EEČ : 2-17-155-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX, s. r. o. 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 104,05 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Základná škola XXXXX, ul. XXXXX č. 1950/48, XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Šaľa pod spisovou značkou ORP-423/SA-SA-2013.
obvinená XXXXX vyhlásila, že spáchala skutok spočívajúci na tom skutkovom základe, že od dňa 30.04.2010 do 31.10.2012 pracovala ako viazaný finančný agent pre spoločnosť XXXXX, s.r.o. a miesto jej výkonu bola oblasť XXXXX, pričom v uvedenom období neodviedla splátky vybrané od zákazníkov v celkovej výške 154,05 € a v štyridsiatom týždni roku 2012 nevyúčtovala hotovosť vo výške 950 €, čím spoločnosti XXXXX, s.r.o., IČO: 35805731, so sídlom XXXXX č. 49, 821 09 XXXXX spôsobila škodu v celkovej výške 1104,05 Eur.   

Odôvodnenie: 
Uznesením povereného príslušníka Obvodného oddelenia Policajného zboru Šaľa sp. zn. ORP-423/SA-SA-2013 zo dňa 29.10.2013 bolo podľa § 206 ods. 1 Tr. por. vznesené obvinenie XXXXX pre prečin sprenevery  podľa § 213 ods. 1  Trestného zákona na tom skutkovom základe tak, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1  Trestného poriadku.

	 Podľa § 213 ods. 1 Trestného zákona prečinu sprenevera sa dopustí ten, kto si prisvojí cudziu vec, ktorá mu bola zverená a spôsobí tak na cudzom majetku  malú škodu, potrestá sa odňatím slobody až na dva roky. 

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Obvinená XXXXX ku dňu mediačného konania podľa vyjadrenia poškodeného uhradila spôsobenú škodu vo výške 1.104,05 Eur v plnom rozsahu.  

Obvinená nemá záznam v registri trestov, z miesta bydliska nie je bližšie hodnotená. V evidencii priestupkov má 2 záznamy o udelených blokových pokutách z roku 2010 a 2012 za priestupky menej závažného charakteru.    

Obvinená a poškodený so schválením zmieru vyslovili súhlas a zároveň uviedli, že zmier uzavreli dobrovoľne. Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.  Dňa 31.3.2014 zložila peňažnú sumu vo výške 100 Eur, z toho 50% sumy vo výške 50 Eur je určených na všeobecne prospešné účely pre rozpočtovú organizáciu s názvom Základná škola XXXXX, IČO: 31872026, Ul. Hollého č. 1950/48, XXXXX a zvyšných 50% sumy tiež vo výške 50 Eur predstavuje peňažnú  pomoc obetiam trestnej činnosti.

	Obvinená a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, na jej osobné a majetkové pomery som dospel k záveru, že takýto spôsob rozhodnutia je dostačujúci.
	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Michal Oravec
prokurátor